title: Hidrolisi (meteorización quimica)
text: A hidrolisi ye una forma de meteorización quimica que consiste en a reacción quimica de bells minerals con l'augua pa formar-se nuevos minerals estables en as condicions d'a superficie, en contacto con os gases de l'atmosfera y os achents atmosfericos.
  
  A hidrolisi ye conseqüencia d'a diferencia entre as condicions de formación de bells minerals y as condicions de presión, temperatura y presencia de fluidos de l'atmosfera. Os ions H+ + OH-  de l'augua son capaces hidrolizar y destruir o rete cristalín de bells minerals.
  
  A hidrolisi se puet producir en os silicatos. Contra més cerca d'o principio d'as series de reacción de Bowen siga un silicato més inestable será en as condicions atmosfericas, y contra més cerca d'os zaguers termins més estable.
  
  Un eixemplo de reacción de hidrolisi lo trobamos en a forsterita (un olivín):
  Mg2SiO4 + 4H+ + 4OH- = 2Mg2+ + 4OH- + H4SiO4
  olivín (forsterita) + quatre moleculas d'augua ionizada = dos ions de magnesio en disolución + quatre grupos hidroxido + acido silicico en disolución.
  
  En os feldespatos a hidrolisi conduce a la formación de minerals de l'archila: illita, montmorillonita, caolinita, dependendo d'as condicions climaticas y edaficas. En un grau més abanzau d'alteración se pueden formar oxidos y oxihidroxidos metalicos, sobre tot de fierro y aluminio (as lateritas y bauxitas).
  
  Bibliografía 
  Eumenio Ancochea Soto, Francisco Anguita Virella, Fernando Moreno Serrano. Geología Procesos Externos. Editorial Edelvives.
  Francisco Anguita Virella, Fernando Moreno Serrano. Procesos geológicos externos y geología ambiental. Editorial Rueda.
  
  Meteorización quimica